Vrou steek glo lewensmaat ná rusie oor man op Valentynsdag | Netwerk24
'n Vrou het Maandagoggend op aanklag van moord in die landdroshof in Bloemhof, Noordwes, verskyn nadat sy haar lewensmaat glo op Valentynsdag in 'n woordewisseling met 'n mes doodgesteek het.
Luidens 'n polisieverklaring het die rusie Vrydagaand in 'n kuierplek in die Utlwanang- informele nedersetting buite Christiana uitgebreek toe Matshidiso Seneke (32) haar lewensmaat, Dimakatso Tadi (27), saam met 'n man sien kuier het.
Volgens lt.kol. Amanda Funani, polisiewoordvoerder in Noordwes, het ooggetuies die polisie ontbied en is Seneke op die toneel in hegtenis geneem.
"Sy het Tadi na bewering met 'n mes bygedam en in die bolyf gesteek. Die slagoffer is na 'n nabygeleë kliniek geneem, maar is later dood verklaar."